KAUNO MIESTO SAVIVALDYBĖS TARYBA

SPRENDIMAS

DĖL ATLEIDIMO NUO VALSTYBĖS RINKLIAVOS

2014 m. birželio 19 d.	Nr. T-335

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu ir Lietuvos Respublikos rinkliavų įstatymo 7 straipsnio 2 dalimi, Kauno miesto savivaldybės taryba n u s p r e n d ž i a:

1. Atleisti Kauno miesto savivaldybę, Kauno miesto savivaldybės biudžetines įstaigas ir viešąsias įstaigas, kurių savininkė yra Kauno miesto savivaldybė, nuo valstybės rinkliavos už statybą leidžiančio dokumento išdavimą.

2. Atleisti asmenis, kurių būstai pertvarkomi pagal Būsto pritaikymo neįgaliesiems finansavimo 2013–2015 metais tvarkos aprašą, patvirtintą Lietuvos Respublikos socialinės apsaugos ir darbo ministro 2013 m. kovo 27 d. įsakymu Nr. A1-137 „Dėl Būsto pritaikymo neįgaliesiems finansavimo 2013–2015 metais tvarkos aprašo patvirtinimo“, nuo valstybės rinkliavos už statybą leidžiančio dokumento išdavimą.

3. Pripažinti netekusiu galios Kauno miesto savivaldybės tarybos 2010 m. balandžio 29 d. sprendimą Nr. T-186 „Dėl atleidimo nuo valstybės rinkliavos“ su visais pakeitimais ir papildymais.

Savivaldybės meras	Andrius Kupčinskas